laion/Wikipedia-Exotic huggingface dataset:
זרון צפוני

זרון צפוני (שם מדעי: Circus hudsonius) הוא מין של עוף דורס מהסוג זרון, אשר חי באמריקה הצפונית, המרכזית וצפון אמריקה הדרומית. הוא תואר בידי קארולוס לינאוס ב-1766, אך נחשב בעבר לתת-מין של זרון תכול, לו תפוצה נרחבת בעולם הישן. זרון זה דומה לזרון התכול ומגיע לאורך 41 עד 52 סנטימטרים ולמוטת כנפיים של 97 עד 122 סנטימטרים. בדומה למרבית הדורסים הזכרים קטנים יותר מהנקבות ומשקלם 290 עד 400 גרם, בעוד משקל הנקבות 390 עד 570 גרם בממוצע. הזרון בעל זנב וכנפיים ארוכים ביותר ביחס לגודל הגוף והם הארוכים ביותר ביחס לגודל גוף של דורס אמריקני. הזרון יכול לחיות מעל 15 שנה בטבע, אך לרוב לא עובר את גיל 8. הזרון חי בשטחי ערבות עשב, פרריה, שדות חקלאיות וביצה לאורך מרבית אמריקה הצפונית, כשהאוכלוסיות הצפוניות נודדות דרומה בחורף ומגיעות עד למקסיקו ולמרכז אמריקה, אך לעיתים גם דרומה יותר לצפון אמריקה הדרומית כמו בקולומביה וגם לקריביים. הזרון הוא פעיל יום הדואה מעל הקרקע בחיפוש אחרי מכרסמים ושאר יונקים קטנים או עופות אחרים. בכמה אזורים הזרון ניון בעיקר מעופות מים או מעטלפים ולעיתים הוא מגוון גם בזוחלים, צפרדעים וחרקים גדולים. אצל זרון זה ידוע על פוליגמיה, בה זכר אחד יכול להזדווג עם כמה נקבות, בדרך כלל לא יותר מחמש. הנקבות מקננות על הקרקע ומטילות 4 עד 8 ביצים, הבוקעות כעבור 31 עד 32 יום. הזכר מביא מזון לנקבה ולצאצאים עד התבגרותם. לצעירים טורפים רבים: ראקונים, בואשיים, גיריות, שועלים, עורבים, כלבים, חתולים וינשופיים כמו אוח וירג'יניה, המסוגל לטרוף גם בוגרים צעירים. זרון זה מצוי בתחרות מתמדת עם ינשוף שדות ולעיתים קרובות הינשוף מנסה לגזול מהזרון את טרפו. מדיה וקבצים בנושא זרון צפוני בוויקישיתוף זרון צפוני, באתר NCBI (באנגלית) זרון צפוני, באתר האנציקלופדיה של החיים (באנגלית) זרון צפוני, באתר GBIF (באנגלית) זרון צפוני באתר הרשימה האדומה של IUCN
ריינאלדו (כדורגלן)

ריינאלדו דוס סנטוס סילבה (באנגלית: Reynaldo dos Santos Silva; נולד ב-25 באוגוסט 1989) הוא כדורגלן ברזילאי המשחק בעמדת הקשר ההתקפי בדינמו בתומי. ריינאלדו החל את הקריירה שלו בקבוצת הנוער של ספורט רסיפה עד שחתם בשנת 2007 בנאוטיקו. הוא יצא לשחק לראשונה מחוץ לגבולות המדינה שנה לאחר מכן, כשחתם באנדרלכט, שבה שיחק עד שנת 2013, כשבטווח זמן זה היה מושאל לקבוצות במדינה כמו סרקל ברוז' ווסטרלו. בפברואר 2013, הוא חתם בקרבאך האזרית. לאחר ארבע עונות, שבהן רשם 43 שערים ב-87 משחקים, הוא חתם לשנתיים וחצי באדנספור מהליגה הטורקית. לעומת זאת, החוזה שלו הותר לאחר כשנה, כאשר הוא חתם בשורות ספרטק טרנבה הסלובקית. עם זאת, הוא לא רשם הופעות במדי קבוצה וכבר לאחר פחות מחודש שוחרר מהמועדון בהסכמה הדדית. כבר באותו החודש, הוא הוחתם באקטובה הקזחית. ב-19 בדצמבר 2018, הוא שב לקרבאך, כשחתם בקבוצה לשנתיים וחצי. לעומת זאת, הוא שוחרר מחוזהו בהסכמה הדדית כבר ב-13 במאי 2019. ב-4 ביולי 2019, ריינאלדו שב לקזחסטן, הפעם לאירטיש פבלודר. הוא רשם הופעה אחת בודדת במדי הקבוצה וכבר 23 ימים לאחר מכן, הוא עזב את המועדון, גם הפעם בהסכמה הדדית. מאז שנת 2020, הוא משחק בקבוצת דינמו בתומי הגאורגית. אנדרלכט אליפות בלגיה (2): 2009/10, 2011/12 קרבאך אליפות אזרבייג'ן (4): 2013/14, 2014/15, 2015/16, 2018/19 הגביע האזרי (2): 2014/2015, 2015/16 מלך השערים של ליגת העל האזרית (1): 2013/14 מדיה וקבצים בנושא ריינאלדו בוויקישיתוף ריינאלדו, באתר Transfermarkt ריינאלדו, באתר Soccerway ריינאלדו, באתר WorldFootball.net ריינאלדו, באתר FootballDatabase.eu ריינאלדו: המטרה העיקרית שלי בקרבאך היא זכייה באליפות (באזרית) ריינאלדו באדנספור (בטורקית) רשמי: ריינאלדו הוא שחקן אקטובה (בקזחית) ריינאלדו חוזר לקרבאך (באזרית) רשמי: ריינאלדו הוא שחקן אירטיש (בקזחית) כעבור פחות מחודש, ריינאלדו עוזב את אירטיש (בקזחית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריינאלדו (כדורגלן)".
ממוקה קובאחידזה

מַמּוּקָה קוֹבָּאחִידזֶה (בגאורגית: მამუკა კობახიძე; נולד ב-23 באוגוסט 1992) הוא כדורגלן גאורגי המשחק בעמדת הבלם בדינמו בתומי. קובאחידזה החל את הקריירה שלו בזסטפוני המקומית, עימה זכה בשתי אליפויות. לאחר ארבע שנים בקבוצה הבוגרת, הוא שיחק שנה אחת בדילה גורי. ב-22 בנובמבר 2014, הוא שיחק לראשונה בליגת העל הרוסית במדי רובין קאזאן במסגרת ניצחון החוץ 1–3 על אורל (אף על פי שבשנת 2013 היה חלק מהסגל של אלניה-2 ולדיקווקז, הוא לא זכה לקבל דקות במדיה). לאחר שלוש עונות ברוסיה אשר במסגרתן יצא להשאלות במורדוביה סרנסק ונפטכימיק ניז'נקאמסק, הוא חזר לגאורגיה ב-4 באוגוסט 2017 לקבוצת לוקומוטיב טביליסי. זסטפוני אליפות גאורגיה (2): 2010/11, 2011/12 טורפדו כותאיסי הגביע הגוארגי: 2018 הסופר קאפ הגאורגי: 2019 דינמו באטומי אליפות גאורגיה (2): 2021, 2023 הסופר קאפ הגאורגי: 2022 ממוקה קובאחידזה, באתר Transfermarkt ממוקה קובאחידזה, באתר Soccerway ממוקה קובאחידזה, באתר National Football Teams ממוקה קובאחידזה, באתר FootballDatabase.eu ממוקה קובאחידזה הוא שחקן לוקומוטיב (בגאורגית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ממוקה קובאחידזה".
יחסי צ'ילה–רומניה

יחסי צ'ילה–רומניה הם יחסי החוץ בין צ'ילה לרומניה. היחסים הדיפלומטיים בין שתי המדינות כוננו ב-5 בפברואר 1925. באותה שנה הוקמו שגרירויות זו אצל זו, אך היחסים הדו צדדיים נותקו בשנת 1943 בעקבות מלחמת העולם השנייה. בשנת 1965 חודשו היחסים הדיפלומטיים. למרות שרוב מדינות הגוש המזרחי ניתקו את יחסיהן עם צ'ילה לאחר 1973, רומניה סירבה לנתק את היחסים הדיפלומטיים. צ'ילה מחזיקה ברומניה שגרירות בבוקרשט וקונסוליות כבוד בבראשוב וקלוז'-נאפוקה. רומניה מחזיקה בצ'ילה שגרירות בסנטיאגו דה צ'ילה. מדיה וקבצים בנושא יחסי צ'ילה–רומניה בוויקישיתוף J. Samuel Valenzuela and Arturo Valenzuela (eds.), Military Rule in Chile: Dictatorship and Oppositions, p. 317
סטיבן טומלין

סטיבן טומלין (באנגלית: Stephen Tomlin‏; 2 במרץ 1901 – 5 בינואר 1937) היה אמן בריטי, המזוהה עם קבוצת בלומסברי. טומלין למד לימודים קלאסיים בניו קולג' באוקספורד מינואר 1919. עם זאת, הוא סבל מהתמוטטות עצבים בעקבות מותו של סטודנט עמית ועזב לאחר שנתיים. לאחר מכן הוא הפך לתלמידו של פרנק דובסון ובהמשך המשיך בקריירה כפסל דיוקנאות. טומלין היה דו מיני והיו לו קשרים עם מספר חברים מקבוצת בלומסברי כולל הנרייטה בינגהם ודורה קרינגטון. בשנת 1927 נישא לג'וליה סטרייצ'י, אחייניתו של ליטון סטרייצ'י. היחסים שלו עם גברים פחות ברורים, כנראה בגלל הצורך בהסתרת מערכות יחסים הומוסקסואליות שהיו אז לא חוקיות בבריטניה במסגרת החוק הפלילי. אחד החברים של טומלין, המכונה 'H', ניהל גם קשר עם האמן דאנקן גרנט. 'H' עבד במחלקת וילונות בחנות הכלבו של האחים ג'ונס. כאשר הוא וטומלין ביקרו אצל ליטון סטרייצ'י בשנות השלושים, 'H' היה חייב להתגורר בבניין עם המשרתים. טומלין הקים את מועדון האוכל "קראניום" יחד עם דייוויד גארנט, חבר נוסף בקבוצת בלומסברי; המועדון התכנס מדי חודש כדי להחליף רעיונות. עבודתו המפורסמת היא פסל הראש של וירג'יניה וולף בכיכר טוויסטוק בלונדון. טומלין נפטר בשנת 1937 בבית החולים המלכותי ויקטוריה, בוסקומב, המפשייר. מדיה וקבצים בנושא סטיבן טומלין בוויקישיתוף Stephen Tomlin : Biography, Spartacus Educational "Good Stories of Bad Bloomsbury Behaviour", www.spectator.co.uk Duncan Grant and Queer Bloomsbury, Charleston Trust, ‏2011-01-13 (באנגלית)
בורסרצ'ק

בורסרצ'ק (בהונגרית: Borszörcsök) הוא כפר במחוז וספרם שבמרכז הונגריה. כמו כפרים רבים באירופה גם בבורסרצ'ק מספר התושבים נמצא בירידה. כך, בשנת 1990 חיו בכפר 452 תושבים, ובשנת 2019 רק 329 תושבים. בבורסרצ'ק חיו יהודים בתקופות זמן שונות: אתר האינטרנט הרשמי של בורסרצ'ק (בהונגרית) מדיה וקבצים בנושא בורסרצ'ק בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פלאו דה לה מוזיקה קטלנה

פלאו דה לה מוזיקה קטלנה (בקטלאנית: Palau de la Música Catalana; באופן מילולי: "ארמון המוזיקה של קטלוניה") הוא אולם קונצרטים בברצלונה שבספרד. האולם נמצא במרכז העיר, בקרבת הבארי גוטיק (העיר העתיקה של ברצלונה). האולם נבנה בין השנים 1905–1908 על פי תכנונו של האדריכל ליואיס דומנק אי מונטנר בסגנון המודרניסטה הייחודי לעיר. האולם נבנה על מנת לשמש אולם קונצרטים עבור מקהלת קטלוניה (Orfeó Català). בשל יופיו המיוחד של המבנה, הבנוי בשילוב בין סגנון המודרניסטה הטבעי (המחקה את הטבע) לבין סגנון המודרניסטה הנאו-גותי, ובשל ייחוד כיפת הזכוכית של המבנה (כיפת האולם כולה עשויה ויטראז' - זכוכית צבעונית) נבחר המבנה על ידי ארגון אונסק"ו כאתר מורשת עולמית בשנת 1997 יחד עם אוספיטל דה סנט פאו. בשנת 1971 הוגדר המבנה כאתר לאומי על ידי ממשלת ספרד. אוספיטל דה סנט פאו מדיה וקבצים בנושא פלאו דה לה מוזיקה קטלנה בוויקישיתוף אתר האינטרנט הרשמי של פלאו דה לה מוזיקה קטלנה
Sweet Kisses

Sweet Kisses (בעברית: נשיקות מתוקות) הוא אלבום הבכורה של הזמרת ג'סיקה סימפסון אשר יצא ב־23 בנובמבר 1999 על ידי קולומביה רקורדס. מבחינה לירית ומוזיקלית האלבום הכיל מוזיקת טין-פופ אשר הייתה אופיינית לסוף שנות ה־90 ובה עסקו גם זמרות אחרות באותה תקופה כגון בריטני ספירס וכריסטינה אגילרה. האלבום אשר הושק סמוך ליציאתם של האלבומים של כוכבות אלו היה נועד על מנת למנף את ההצלחה של האלבום באמצעות מוזיקת הטין-פופ. האלבום זכה להצלחה בארצות הברית כאשר מכר 2 מיליון עותקים במדינה ובכך הגיע למעמד פלטינה כפולה אולם הגיע בשיאו למקום ה־25 בלבד במצעד. בנוסף הוא מכר עוד 4 מיליון עותקים נוספים בעולם. מתוך האלבום יצאו 3 סינגלים: "I Wanna Love You Forever", אשר זכה להצלחה רבה בעולם כאשר הגיע למקום ה־11 במצעד האירופאי, למקום ה־3 בארצות הברית, למקום ה־9 באוסטרליה ולמקום ה־12 בקנדה. הסינגל השני מהאלבום היה השיר "Where You Are" אשר לא הצליח לשחזר את הצלחת הסינגל הקודם. הסינגל השליש והאחרון מהאלבום "I Think I'm in Love with You" אמנם לא הצליח לשחזר את הצלחת הסינגל הראשון גם אך הגיע למקום ה־15 בהממלכה המאוחדת, למקום ה־10 באוסטרליה ולמקום ה־20 בניו זילנד. מידע על האלבום Sweet Kisses באתר MusicBrainz לואיס ביאנקנילו, רובי נביל, אוון רוג'רס, קורי רוני, דן שי, קארל סטרקן, סאם ווטרס, דייס דבילר, אנדי גולדמארק, ג'יימי הוסטון, לונדון ג'ונס, אריק פוסטר ווייט
Irresistible

Irresistible (בעברית: שֶׁאֵין לַעֲמוֹד בְּפַנָיו) הוא אלבומה השני של הזמרת ג'סיקה סימפסון אשר יצא ב־25 במאי 2001 על ידי קולומביה רקורדס. סימפסון החלה לעבוד על האלבום ביולי שנה קודם עם מספר מפיקים וכותבים, בהם קורי רוני, רודני ג'רקינס ו-וולטר אפנסיב. בניגוד לאלבומה הקודם שכלל בעיקר בלדות, אלבום זה הכיל שירים קצביים יותר בסגנון R&B והיפ הופ. סימפסון הגדירה את האלבום כשילוב של המוזיקה של מריה קארי ובריטני ספירס. מבחינה לירית האלבום עוסק באהבה, שברון לב, מיניות וכבוד עצמי. באותה תקופה אלבום הבכורה שלה לא זכה להצלחה מסחרית גדולה ולכן סימספון חשבה מחדש על הכיוון של הקריירה שלה. על פי הצעת מנהלי חברת התקליטים שלה סימפסון החליטה להתעמק יותר בפופ ו־R&B ולנסות להידמות יותר לזמרות כמו בריטני ספירס וכריסטינה אגילרה על מנת לפנות לקהל צעיר יותר, דבר אשר חשבה שיכול לעזור לקריירה שלה. עם הוצאתו לאור האלבום קיבל ביקורות שליליות כאשר רבים מהמבקרים כינו את האלבום כ"גנרי" וכסובל מ"הפקת יתר". האלבום הגיע למקום ה־6 בארצות הברית אך מאוד מהר נפל במצעד ובסופו של דבר מכירותיו הסתכמו ב־900 אלף עותקים בארצות הברית (מעמד אלבום זהב) וב־1.1 מיליון עותקים נוספים בשאר העולם. גם במצעדים בשאר העולם האלבום לא זכה להצלחה כאשר התברג במצעדים של מספר מדינות מצומצם וברובם במקומות נמוכים והצליח להגיע למעמד זהב ב־3 מדינות בלבד, ללא מעמדות פלטינה. שני סינגלים יצאו מתוך האלבום: הראשון הוא שיר הנושא של האלבום אשר זכה להצלחה כאשר הגיע למקום ה־19 במצעד האירופאי, למקום ה־15 בארצות הברית ולמקום ה־16 בקנדה. הסינגל השני מהאלבום היה השיר "A Little Bit" אך בניגוד לקודמו השיר לא זכה להצלחה. על מנת לקדם את האלבום יצאה סימפסון באותה שנה לסיבוב ההופעות ראשון שלה "DreamChaser Tour". מידע על האלבום Irresistible באתר MusicBrainz מידע על האלבום Irresistible באתר AllMusic האלבום Irresistible באתר Discogs האלבום Irresistible באתר ספוטיפיי וולטר אפסניב, לואיס ביאנקנילו, קורי רוני, רודני ג'רקינס, רית לורנס, סטיב מוראלס, ריק ווייק, סאם ווטרס, אנדרס באגס, ארנת'ור בירגיסון
סמקה

סמקה (ברומנית: Samca), על פי המיתולוגיה הרומנית, היא רוח טמאה, מכוערת ומבהילה. הסמקה מתוארת כאישה ערומה, עם שיער פזור שמגיע עד קרסוליה, שדיים ארוכים עד הרצפה, עיניים קטנות ונוצצות ככוכבים, ידי ברזל עם ציפורניים ארוכות ומחודדות כמסרגה או מעוקלות כחרמש. פיה של הסמקה מכוער ועקום, ויוצאת ממנו לשון אש. אולם היא יכולה להופיע גם בדמויות דמוניות נוספות כגון: חזיר גדול ואכזר, כלב עם שיניים חשופות, חתולה ללא שיער שעיניה מודלקות ובולטות, עורב גדול עם עיניים מדממות, או עכביש גדול ושחור. לסמקה תשעה-עשר שמות: Vestitia, Navadaraia, Valnomia, Sina, Nicosda, Avezuha, Scorcoila, Tiha, Miha, Grompa, Slalo, Necauza, Hatavu, Hulila, Huva, Ghiana, Gluviana, Prava si Samca. האמונה העממית המיתולוגית מספרת כי הסמקה מופיעה בעת מילוי הירח באמצעו של החודש הירחי. וכי כאשר היא מתגלה לילדים צעירים עד גיל ארבע שנים, הם נבעתים ולוקים במחלה הנקראת "רוע הילדים". לפי אותה אגדה, היא מתגלה גם לנשים העומדות ללדת, טורדת את מנוחתן ומפחידה אותן באופן שיכול לגרום להן מוות מיידי או להפוך אותן לבעלות מום וחסרות ישע למשך כל ימי חייהן. לאמונה הטפלה יש גם דרכי התגוננות מפני הסמקה: יש לכתוב את כל תשעה-עשר שמותיה על קיר הבית שנפגע מכשפיה, או לבקש ממכשף שיכתוב "קסם נגדי" שיעביר את הכישוף של סמקה מעל הנפגע. הסכנה הטמונה בכתיבת קסם נגדי על פי האגדה היא כי הסמקה תבוא גם אל כותב הקסם, אולם אם האיש הוא אדם זקן היא לא תפגע בו, אלא רק תגרום לו לחרוק שיניים בשנתו. RightWords - פולקלור רומני - לחש השבעה להסרת כישוף של סמקה Getica - Daci - Creaturi - Samca ברומנית
סורת אל-אנביאא'

סורת אל-אנביאא' (בערבית: سورة الأنبياء) היא הסורה ה-21 בקוראן, המונה 112 פסוקים. הנושא המרכזי בסורת אל-אנביא הוא נביאי האסלאם. פסוקים 11–15 מדברים על אומות קדומות שלכאורה הוכחדו מפני שהם לא הקשיבו לנביאים שכביכול נשלחו אליהם. פסוק 48 מזכיר את משה ואהרון. פסוקים 51–72 מגוללים את סיפרו אברהם והצלמים. פסוקים 73–75 דנים בלוט. פסוקים 76–77 עוסקים בנח. פסוקים 78–82 מדברים על דוד ושלמה. הנושא של פסוקים 83–84 הוא איוב. בפסוקים 85–86 מוזכרים ישמעאל וחנוך בן ירד. פסוקים 87–88 דנים ביונה בן אמיתי. פסוקים 89–90 עוסקים ביוחנן המטביל ובאביו. בפסוק 91 מוזכר הריונה של מרים, אם ישו. מדיה וקבצים בנושא סורת אל-אנביאא' בוויקישיתוף סורת אל-אנביאא', בתרגום הרמן רקנדורף, באתר ויקיטקסט Surah Al-’Anbiya’, Chapter 21, Al-Islam.org, ‏24 בינואר 2014 (באנגלית) Sura al-Anbiya', WikiShia (באנגלית)
יונת שליו ויולאוס

יונת שליו ויולאוס (שם מדעי: Geotrygon violacea) היא מין של עוף מהסוג יונת-שליו שבמשפחת היוניים, החיה בטבע באמריקה הדרומית ואמריקה המרכזית באזורים הטרופיים. יונה זו בעלת גוונים סגולים- בהירים עם חזה וראש אפורים ומקור קצר בצבע ורוד. היא מגיעה לאורך של 30 ס"מ ולמשקל 100 עד 280 גרם. הזוויגים דומים. היונה מצויה לרוב לבד או בקבוצות קטנות. תפוצת יונה זו ביערות הגשם הטרופיים ויערות לחים דומים לאורך אמריקה הדרומית במדינות: ארגנטינה, בוליביה, ברזיל, קולומביה, אקוודור, ונצואלה, קוסטה ריקה, ניקרגואה, פנמה, פרגוואי, פרו וסורינאם. היא נפוצה על קרקעית היער, שם היא מחפשת זרעים ופירות למאכל. היא נוהגת לעוף רק כשהיא בסכנה. יונה זו מטילה שתי ביצים בכל תטולה. תפוצת היונה בטבע היא רחבה ומצב השימור שלה מוגדר ללא חשש. עם זאת, היא עלולה להיפגע מכריתת יערות באזורים בהם היא חיה. Geotrygon violacea albiventer Geotrygon violacea violacea מדיה וקבצים בנושא יונת שליו ויולאוס בוויקישיתוף יונת שליו ויולאוס, באתר ITIS (באנגלית) יונת שליו ויולאוס, באתר NCBI (באנגלית) יונת שליו ויולאוס, באתר Animal Diversity Web (באנגלית) יונת שליו ויולאוס, באתר GBIF (באנגלית) יונת שליו ויולאוס באתר הרשימה האדומה של IUCN
יחסי נורווגיה–צ'ילה

יחסי נורווגיה–צ'ילה הם יחסי החוץ בין הרפובליקה של צ'ילה לממלכת נורווגיה. שתי המדינות חברות ב-OECD ובאו"ם. החל מראשית המאה ה-20, מהגרים נורווגיים החלו להגיע לצ'ילה, אולם לא בכמויות גדולות כפי שהגיעו מהגרים אירופיים אחרים לצ'ילה. זמן קצר לאחר מלחמת העולם הראשונה, צ'ילה ונורווגיה כוננו יחסים דיפלומטיים. בשנת 1958 פתחה נורווגיה שגרירות בסנטיאגו דה צ'ילה. ב-11 בספטמבר 1973 הודחה ממשלתו של הנשיא סלבדור איינדה על ידי הגנרל אוגוסטו פינושה, שנתמך על ידי ממשלת ארצות הברית. הוכרז כי הנשיא איינדה התאבד במהלך ההפיכה וגנרל פינושה השתלט על הממשלה והפך לנשיא המדינה החדש. מיד החל הנשיא פינושה לעצור, לענות ולהוציא להורג את חסידיו של הנשיא אלנדה. במהלך תקופה זו, אלפי צ'יליאנים חיפשו מקלט בעיקר בשגרירויות אירופה ואמריקה הלטינית בבירת צ'ילה. באותה תקופה, שגריר נורווגיה בצ'ילה, פרודה נילסן, הגן על יותר מ-100 צ'יליאנים בשגרירות ורבים מהם הושבו מאוחר יותר לנורווגיה. במאי 2007 ביקרה נשיאת צ'ילה מישל בצ'לט בנורווגיה. בספטמבר 2008 ביקר ראש ממשלת נורווגיה ינס סטולטנברג בצ'ילה. בשנת 2014, האראלד החמישי, מלך נורווגיה וסוניה, מלכת נורווגיה ערכו טיול אישי בצ'ילה לביקור באי הפסחא. במרץ 2019 חזרו המלך והמלכה לצ'ילה בביקור רשמי לחגוג 100 שנות יחסים דיפלומטיים בין שתי המדינות. ביקורים רמי דרג מצ'ילה לנורווגיה נשיא צ'ילה מישל בצ'לט (2007) ביקורים רמי דרג מנורווגיה לצ'ילה ראש ממשלת נורווגיה ינס סטולטנברג (2008) הוקון, נסיך נורווגיה (2008) האראלד החמישי, מלך נורווגיה (2014, 2019) סוניה, מלכת נורווגיה (2014, 2019) שרת החוץ אינה מארי אריקסן סוריידה (2019) שתי המדינות חתמו על כמה הסכמים כגון הסכם על סיוע פיננסי לתוכניות הקרן לסולידריות והשקעות חברתיות בצ'ילה (1990); הסכם לקידום הדדי והגנה על השקעות (1993); הסכם ביטוח לאומי (1997); הסכם למניעת מיסוי כפול ומניעת התחמקות ממס ביחס למס הכנסה ועושר והפרוטוקול שלו (2003); הסכם סחר חופשי בין צ'ילה למדינות החברות באיגוד הסחר החופשי האירופי (הכולל את נורווגיה) (2003); מזכר הבנות בעניינים חינוכיים (2008) ומזכר הבנות בנושא התייעצויות פוליטיות (2019). צ'ילה מחזיקה בנורווגיה שגרירות באוסלו. נורווגיה מחזיקה בצ'ילה שגרירות בסנטיאגו דה צ'ילה. מדיה וקבצים בנושא יחסי נורווגיה–צ'ילה בוויקישיתוף Many Norwegians never found success in Latin America Acerca de la Embajada (in Spanish) The Norwegian Ambassador Meets The Man He Saved From Pinochet Relaciones Bilaterales Chile-Noruega (in Spanish) The King and Queen in Santiago Acuerdos y tratados Bilaterales (in Spanish) Embassy of Chile in Oslo Embassy of Norway in Santiago
ניסוי צ'יהליון

ניסוי צ'יהליון (באנגלית: Schiehallion Experiment) נערך בשנת 1774 לקביעת מסת כדור הארץ באמצעות מדידת הסטייה הקטנה בזווית של אנך בהשפעת כח הכבידה של עצם סמוך. חוק המשיכה האוניברסלי נוסח על ידי אייזק ניוטון בשנת 1687 ועל פיו כל גוף מפעיל כח משיכה יחסי למסתו. באמצעות תצפיות אסטרונומיות ניתן לחשב את היחס בין מסת גרמי שמיים על פי יחס הכוחות שהם מפעילים על גופים אחרים: השמש על כדור הארץ, כדור הארץ על הירח וכדומה. כדי לחשב את המסה המוחלטת של כדור הארץ, ובעקבותיה את המסה של השמש, הירח וכוכבי הלכת יש למדוד את עצמת כח המשיכה של גוף שמסתו ידועה. משקולת תלויה על חוט נמשכת אל מרכז כדור הארץ ולכן תיצור זווית ישרה עם המשטח שמעליו היא תלויה. אם יש בקרבת מקום גוף בעל מסה גדולה כדוגמת הר יפעל על המשקולת גם כח המשיכה של ההר ולכן תיווצר סטייה קטנה של החוט מהאנך. בשנת 1734 ניסו פייר בוגה ו-Charles Marie de La Condamine (אנ') לבצע מדידה כזו בקרבת הר צ'ימבורסו שבאקוודור אך לא הצליחו לקבל תוצאות מדויקות בתנאי השטח הקשים. בשנת 1774 יצאה משלחת בראשות האסטרונום נוויל מסקלין למדוד את כוח המשיכה שמפעיל ההר צ'יהליון (Schiehallion) שבסקוטלנד על עצמים סביבו. הר צ'יהליון נבחר על ידי האסטרונום צ'ארלס מייסון (Charles Mason) כיוון שהוא מבודד יחסית בסביבתו, הוא סימטרי בכיוון מזרח-מערב כך שקל למצוא את מרכז המסה שלו והמדרונות בכיוון צפון ודרום תלולים כך שניתן לבצע את המדידה קרוב למרכז המסה וכך להגדיל את השפעת כח המשיכה על המשקולת. לצורך מציאת מרכז המסה נדרש מיפוי קפדני של ההר. צ'ארלס הוטון (Charles Hutton) הקרטוגרף שביצע את המשימה יצר לשם כך את המפה הטופוגרפית הראשונה הכוללת קווי גובה. נדרשה שורה ארוכה של תצפיות אסטרונומיות לחישוב הזווית שבין המטוטלת לכוכבים ובסופה נמדדה סטייה מהכיוון האנכי בערך ב-11 שניות מעלה (0.003°) סטיה זעירה זו אפשרה לקבוע את היחס בין מסת ההר (שחושבה מהנפח שלו וצפיפות הסלע) למסת כדור הארץ וכך להעריך את מסת כדור הארץ ואת צפיפותו. הוטון העריך את צפיפות הסלעים מהם בנוי ההר ב-2,500 ק"ג למטר מעוקב וכך להעריך את צפיפותו של כדור הארץ כולו כתשע חמישיות מצפיפות הסלעים. תוצאות המדידה סוטות בכ-20% מהערך המקובל כיום. מתוצאות ניסוי צ'יהליון ניתן להעריך את גודלו של קבוע הכבידה אך קביעה זו לא הוגדרה כמטרת הניסוי. 24 שנים לאחר ניסוי צ'יהליון נערך ניסוי קוונדיש שקבע את צפיפות כדור הארץ ואת קבוע הכבידה בדיוק טוב יותר.
פרשת דמשק (סרט)

פרשת דמשק (באנגלית: Damascus Cover) הוא סרט מתח ופעולה משנת 2017 המבוסס על ספר באותו השם מאת הווארד קפלן, אודות גיבורו הקבוע, סוכן המוסד והמתנקש, ארי בן-ציון, בכיכובם של ג'ונתן ריס מאיירס, נוויד נגהבאן, יגאל נאור, יוסף סוויד, צחי הלוי, נטע ריסקין, ג'ון הרט, שרה פון שוורצה, יורגן פרוכנאו, אקי אבני, אוליביה ת'ירלבי. עלילת סרט נפתחת כאשר ראש המוסד מיקי (הרט) הטיל על סוכן המוסד והמתנקש, ארי בן-ציון (ריס מאיירס), שחש אשמה על מות בנו הקטן, לצאת לדמשק כדי לחלץ משם מדען סורי אשר עובד בתוכנית הנשק הכימי של סוריה והעביר מידע חיוני למוסד, ואת משפחתו. עד מהרה המשימה השתבשה וכדי לשרוד בן-ציון נזקק לעזרותו של "המלאך", סוכן בכיסוי עמוק, הפועל עבור המוסד וזהותו לא ידועה. פרשת דמשק, ברשת החברתית אקס (טוויטר) "פרשת דמשק", במסד הנתונים הקולנועיים IMDb (באנגלית) "פרשת דמשק", באתר נטפליקס "פרשת דמשק", באתר AllMovie (באנגלית) "פרשת דמשק", באתר Rotten Tomatoes (באנגלית) "פרשת דמשק", באתר Box Office Mojo (באנגלית) "פרשת דמשק", באתר Metacritic (באנגלית) "פרשת דמשק", באתר Hulu סרטים (באנגלית) "פרשת דמשק", במסד הנתונים הקולנועיים KinoPoisk (ברוסית) אמיר בוגן, לפי מקורות זרים: הוליווד מתאהבת מחדש בסוכני המוסד, באתר ynet, 18 באוגוסט 2018.
בית הכנסת פארק אווניו

בית הכנסת פארק אווניו (באנגלית: Park Avenue Synagogue) הוא בית כנסת יהודי קונסרבטיבי הממוקם באפר איסט סייד, מנהטן, ניו יורק. הקהילה, שנוסדה בשנת 1882, היא אחת מהקהילות הגדולות ביותר בארצות הברית, ונכון ל-2014, חברות בה 1,700 משפחות. הקהילה נוסדה בשנת 1882 כקהילה רפורמית, "בית הכנסת שערי תקווה", על ידי קבוצה של יהודים גרמנים. לאחר כמה מיזוגים קיבלה הקהילה את השם העברי "אגודת ישרים", ובהמשך עתרה למדינת ניו יורק על מנת לשנות את שמה הרשמי של הקהילה ל"בית כנסת פארק אווניו" בשנת 1923. בשנת 1927 הוקם הבניין הנוכחי בסגנון המורי ברחוב 87 מזרח. בשנות השלושים של המאה העשרים שינתה הקהילה את השתייכותה מהזרם הרפורמי לזרם הקונסרבטיבי על מנת לאפשר את מיזוג הקהילה עם כמה קהילות אחרות של יהודים מזרח-אירופיים. החל מיולי 2008 הוביל את בית הכנסת הרב הראשי ד"ר אליוט ג'יי קוסגרוב. נכון ליולי 2013 הצטרפו לצוות הרב ניל צוקרמן והרב איתן ויטקובסקי. את הקהילה הובילו בעבר רבנים מפורסמים כמו מילטון שטיינברג ויהודה ניידיץ'. יהודה ניידיץ' ראלף לורן בן פלאט מדיה וקבצים בנושא בית הכנסת פארק אווניו בוויקישיתוף אתר האינטרנט הרשמי של בית הכנסת פארק אווניו (באנגלית) בית הכנסת פארק אווניו, ברשת החברתית אקס (טוויטר) לפי אתר בית הכנסת Olitzky, Kerry M. & Raphael; Marc Lee (1996). The American Synagogue: A Historical Dictionary and Sourcebook p. 255. Greenwood Publishing Group. ISBN 978-0-3132-8856-2. Brostoff, Marissa (19 במרץ 2010). "A New Leaf". Tablet. נבדק ב-30 ביוני 2018. {{cite news}}: (עזרה) Green, David B. (26 באוגוסט 2013). "This Day in Jewish History 2007: Highest-ranking WWII Jewish Chaplain Dies". Haaretz. נבדק ב-30 ביוני 2018. {{cite news}}: (עזרה)